open-index/open-wikipedia-markdown huggingface dataset:
சி. வி. ராஜசுந்தரம்

**சி. வி. ராஜசுந்தரம்** (1927 - ஆகத்து 11, 2011) இலங்கை வானொலியின் பழம்பெரும் ஒலிபரப்பாளர். இலங்கை ஒலிபரப்புக் கூட்டுத்தாபனத்தின் கல்விச் சேவையில் தயாரிப்பாளராக இணைந்து ஒலிபரப்பு பயிற்சி நிலையத்தில் உதவிப் பணிப்பாளராகப் பணியாற்றி பின்னர் 1971 முதல் 1977 வரை தமிழ்ச் சேவைப் பணிப்பாளராக உயர்ந்தவர்.

## வாழ்க்கைச் சுருக்கம்
"சி. வி. ஆர்." என்று அழைக்கப்பட்ட சி. வி. ராஜசுந்தரம், 1927 ஆம் ஆண்டு யாழ்ப்பாணம் நல்லூர் செட்டித் தெருவில் பிறந்தவர். சிறு வயது முதலே கலைகள் மீது ஆர்வம் கொண்டவர். தனது 20 வயதில் பேராதனைப் பல்கலைக்கழகத்தில் படித்து கலைமாணிப் பட்டம் பெற்றவர். ஆழமான ஆங்கில அறிவும் தமிழ் மொழியில் பாண்டித்தியம் சைவ சமயத்தில் ஆழ்ந்த பற்றும் கொண்டவர். ஆசிரியராகத் தமது பணியை ஆரம்பித்த இராஜசுந்தரம் பின்பு பத்திரிகை ஆசிரியராக பணி ஏற்றார்.

## வானொலியில் இணைவு
1955 ஆம் ஆண்டு இலங்கை வானொலியின் கல்விச் சேவைக்கு புதிய உதவியாளராகச் சேர்ந்தார். 1968 ஆம் ஆண்டு வானொலி நிலைய பயிற்சி நிலையத்தின் உதவிப் பணிப்பாளராக நியமிக்கப்பட்டார். அக்காலத்தில் பிபிசியிலிருந்து வந்து இலங்கை வானொலியில் பணியாற்றிய ஸ்டுவர்ட் வேவல் என்பவர் எழுதிய "The art of Radio“ என்ற நூலை ராஜசுந்தரம் “வானோசை' என்ற பெயரில் தமிழில் மொழி பெயர்த்து வெளியிட்டார். இந்நூல் பல அறிவிப்பாளர்களுக்கு வழிகாட்டி நூலாக அமைந்தது.

சி. வி. ராஜசுந்தரம் இலங்கை வானொலியின் தேசிய சேவைக்கு வந்த போது முதலில் விவரண நிகழ்ச்சிகளுக்குப் பொறுப்பான நிகழ்ச்சி உதவியாளராகவும், 1970 ஆம் ஆண்டின் இறுதிப் பகுதியில் அவர் தமிழ்த் தேசிய சேவையின் மேலதிக பணிப்பாளராகவும் நியமிக்கப்பட்டார்.

1965 இல் பேராசியர் கா. சிவத்தம்பியால் எழுதப்பட்டு ராஜசுந்தரத்தால் தயாரிக்கப்பட்ட “இரவின் இதயம்' என்ற சித்திரம் நேயர்களிடையே புகழ் பெற்றது. இதே நிகழ்ச்சி ராஜசுந்தரத்தால் ஆங்கிலத்தில் மொழி பெயர்க்கப்பட்டு ஆங்கில சேவையிலும் ஒலிபரப்பானது.

இசை, நடனம், நாடகம் போன்றவற்றில் ஆழ்ந்த புலமை மிக்க சி. வி. ராஜசுந்தரம் “நல்லூர்', “மீனாட்சி கல்யாணம்', “ஊர்வசி', “பாவை பெற்ற பசு" போன்ற புகழ் பெற்ற பல இசைச்சித்திரங்களைத் தயாரித்து ஒலிபரப்பினார். பின்பு அவற்றில் சிலவற்றை நாட்டிய நாடகங்களாக உருவாக்கி நகரங்கள் தோறும் மேடையேற்றினார். “கலைக் கோலம்” என்ற புகழ்பெற்ற நிகழ்ச்சியை இலங்கை வானொலியில் ஆரம்பித்தார்.

## வானொலிப் பயிற்சிக் களங்கள்
இலங்கை மட்டுமல்லாமல், கனடா, செருமனி, நெதர்லாந்து, பப்புவா நியூ கினி, வியட்நாம், மாலைதீவு, பாக்கித்தான், மலேசியா, சிங்கப்பூர் என பல்வேறு நாடுகளிலும் ஒலிபரப்புத்துறை சம்பந்தமான பயிற்சிக் களங்களை, கருத்தரங்குகளை ஏற்பாடு செய்து நடத்தினார். கனடாவில் ரொறன்ரோ றயேசன் பொலிடெக்னிக் பல்கலைக்கழகத்தின் ஊடாக ஒலிபரப்புப் பணிகளை மேற்கொண்டார். ஒலிபரப்பு குறித்த ஆய்வுக் கட்டுரைகளை எழுதி உலக நாடுகளில் சமர்ப்பித்து வந்தார்.

## மறைவு
அரசியல் நெருக்கடி காரணமாக ஓய்வு பெற்று கனடாவில் குடியேறினார். இவர் 2011, ஆகத்து 11 இல் தனது 84 ஆவது அகவையில் ரொரன்ரோ நகரில் காலமானார்.

## எழுதிய நூல்கள்
**வானோசை*
**Manual of development communication*: (with special reference to broadcasting)

## உசாத்துணை
* தம்பிஐயா தேவதாஸ், *இலங்கை வானொலியின் இன்னுமொரு இமயம் மறைந்தது*, வீரகேசரி, செப்டம்பர் 11, 2011
* ஊடகத்துறை விற்பன்னர் சி.வி.இராஜசுந்தரம் அவர்களின் மறைவு ஈடுசெய்ய முடியாத பேரிழப்பு, தமிழ்வின்

## மேற்கோள்கள்

பகுப்பு:இலங்கை வானொலி தமிழ் ஒலிபரப்பாளர்கள்
பகுப்பு:2011 இறப்புகள்
பகுப்பு:1927 பிறப்புகள்
பகுப்பு:கனடிய இலங்கைத் தமிழ் வம்சாவளி மக்கள்
அகநாடுகள்

சங்ககால தொட்டே தமிழகத்தில் மூவேந்தர் நாடுகளான சேர, சோழ, பாண்டிய நாடுகளுக்கிடையிலுள்ள எல்லைகளில் அவ்வப்போது மாற்றங்கள் நிகழ்ந்து வந்தன. இம்மூவேந்தர் நாடுகளுக்கு இடைப்பட்ட நாடுகளும், உட்பிரிவுகளும், அவ்வப்போது மாறிய எல்லைகளும் குறு நாடுகளாக எழுந்தன. அவை அகநாடுகள் அல்லது கூற்றம் எனப்படும்.

## சங்ககால அகநாடுகள்
### பாண்டிநாட்டு அகநாடுகள்
#நாஞ்சில் நாடு
#பறம்பு நாடு
#ஒல்லையூர் நாடு 
#இரணிய முட்டநாடு
#தென்கல்லகநாடு
#வடகல்லக நாடு
#அளநாடு	புறமலை நாடு
#கீழ்ச்செம்பிநாடு
#பாகனூர்க்கூற்றம்
#ஆசூர்நாடு
#தென்புறம்புநாடு
#வடபறம்புநாடு
#கீழ்வேம்பநாடு
#மேல்வேம்பநாடு
#தென்களவழிநாடு
#கானப்பேர்க்கூற்றம்
#முத்தூர்க்கூற்றம்
#மிழலைக்கூற்றம்
#மதுரோதயவளநாடு
#நெற்குப்பை நாடு
#நெடுங்கள நாடு
#ஆற்றூர் நாடு
#அதம்பநாடு
#அண்ட நாடு
#

### சேரநாட்டு அகநாடுகள்
#கொங்கு நாடு
#மலையமான் நாடு
#குடநாடு
#துளு நாடு
#கொண்கான நாடு
#கட்டிய நாடு

### சோழநாட்டு அகநாடுகள்
#கோனாடு
#வேங்கட நாடு
#ஒய்மானாடு

## மற்ற அகநாடுகள்
இவற்றுள் சில சங்ககாலத்திலும், மற்றும் சில பிற்காலங்களிலும் தோன்றியவை
#
#புறப்பறளைநாடு
#ஆரிநாடு
#களக்குடி நாடு
#திருமல்லிநாடு
#
#கருநிலக்குடிநாடு
#
#அடலையூர்நாடு
#பொங்கலூர்நாடு
#திருமலைநாடு
#
#தாழையூர்நாடு
#செவ்விருக்கைநாடு
#
#பூங்குடிநாடு
#விடத்தலைச்செம்பிநாடு
#கீரனூர்நாடு
#வெண்புலநாடு
#களாந்திருக்கைநாடு
#பருத்திக் குடிநாடு
#
#துறையூர்நாடு
#துருமாநாடு
#வெண்பைக் குடிநாடு
#இடைக்குளநாடு
#நெச்சுரநாடு
#கோட்டூர்நாடு
#சூரன்குடிநாடு
#
#
#தும்பூர்க்கூற்றம்
#ஆண் மாநாடு
#
#
#தென்வாரிநாடு
#வடவாரிநாடு
#குறுமாறைநாடு
#குறுமலைநாடு
#முள்ளிநாடு
#திருவழுதிநாடு
#முரப்புநாடு
#
#வானவன் நாடு
#கீழ்களக்கூற்றம்
#
#கொழுவூர்க்கூற்றம்
#
#
#
#வரகுண வள நாடு
#கேளர சிங்கவளநாடு
#திருவழுதி வளநாடு
#வல்லபவள நாடு
#பராந்தகவள நாடு
#அமிதகுண வளநாடு

## மேற்கோள்


பகுப்பு:அகநாடுகள்
சுனிதா ராவ்

**சுனிதா ராவ்** (*Sunitha Rao*, பிறப்பு : 27 அக்டோபர், 1985) இந்திய வம்சாவளியைச் சேர்ந்த ஒரு அமெரிக்க டென்னிஸ் வீராங்கனை ஆவார்.

## வெளி இணைப்புகள்

*மகளிர் டென்னிஸ் அசோசியேசனில் சுனிதா ராவ்

## மேற்கோள்கள்

பகுப்பு:இந்திய டென்னிஸ் வீரர்கள்
பகுப்பு:1985 பிறப்புகள்
பகுப்பு:வாழும் மக்கள்
தியோங் பாரு தொடருந்து நிலையம்

**தியோங் பாரு	தொடருந்து நிலையம்** சிங்கப்பூரின் துரிதக் கடவு ரயில் நிலையங்களில் ஒன்றாகும்.	இது நாட்டின்	தெற்குப்	பகுதியில் தியோங் பாரு பகுதியில் அங்குள்ள மக்களுக்கு செவைசெய்கிறது.	கிழக்கு மேற்கு  வழித்தடத்தில் இது	பதினேழாவது	தொடருந்துநிலையமாகும்.	இது ரெட்ஹில் தொடருந்து நிலையம்	மற்றும் ஊட்ரம் பார்க் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்துநிலையத்தில் ஒன்றில் பாசிர் ரிஸ் தொடருந்து நிலையம் நோக்கியும் மற்றொன்றில் ஜூ கூன்  நோக்கியும் ரயில்கள் பயணிக்கின்றன. 

## மேற்கோள்கள்
*http://singaporeseen.stomp.com.sg/stomp/sgseen/this_urban_jungle/600018/17500_passengers_affected.html 

பகுப்பு: சிங்கப்பூர் ரயில் நிலையங்கள்
ஊட்ரம் பார்க் தொடருந்து நிலையம்

**ஊட்ரம் பார்க் தொடருந்து நிலையம்** சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின் தெற்குப்பகுதியில் ஊட்ரம் பார்க் பகுதியில் அங்குள்ள மக்களுக்கு சேவை செய்கிறது. கிழக்கு மேற்கு  வழித்தடத்தில் இது பதினாறாவது தொடருந்துநிலையமாகும். இது தியோங் பாரு தொடருந்து நிலையம் மற்றும் தஞ்சோங் பகார் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்தத் தொடருந்து நிலையத்தில் ஒன்றில் பாசிர் ரிஸ் தொடருந்து நிலையம் நோக்கியும் மற்றொன்றில் ஜூகூன்  நோக்கியும் ரயில்கள் பயணிக்கின்றன. 

இந்த ரயில் நிலையத்தில் கிழக்கு மேற்கு வழித்தடம் மற்றும் வடக்கு கிழக்கு வழித்தடம் ஆகிய இன்ரண்டும் சந்திப்பது குறிப்பிடத்தக்கது.

## மேற்கோள்கள்
*http://www.sbstransit.com.sg/press/2007-07-16-01-S.aspx
*http://www.sbstransit.com.sg/download/20090216_Additional_Stops_Fast_Forward.pdf

பகுப்பு: சிங்கப்பூர் ரயில் நிலையங்கள்
சீனத் தோட்டம் தொடருந்து நிலையம்

**சீனத் தோட்டம் தொடருந்து நிலையம்** சிங்கப்பூரின் துரிதக் கடவு ரயில் நிலையங்களில் ஒன்றாகும்.	இது நாட்டின்	மேற்குப்	பகுதியில் சீனத் தோட்டம் பகுதியில் அங்குள்ள மக்களுக்கு செவைசெய்கிறது.	கிழக்கு மேற்கு  வழித்தடத்தில் இது	இருபத்தி ஐந்தாவது	தொடருந்துநிலையமாகும்.	இது ஏரிக்கரை தொடருந்து நிலையம்	மற்றும் ஜூரோங் கிழக்கு தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்துநிலையத்தில் ஒன்றில் பாசிர் ரிஸ் தொடருந்து நிலையம் நோக்கியும் மற்றொன்றில் ஜூ கூன்  நோக்கியும் ரயில்கள் பயணிக்கின்றன.

## மேற்கோள்கள்
*http://www.getformesingapore.com/Info_gettingaround_MRT.htm

## வெளி இணைப்புகள்
* 

பகுப்பு:சிங்கப்பூர் ரயில் நிலையங்கள்
இரண்டாம் வேற்றுமை

**இரண்டாம் வேற்றுமை** என்பது பெயரின் எழுவாய்ப் பொருளைச் செயப்படுபொருளாக வேறுபடுத்தும் வேற்றுமை ஆகும். இது **செயப்படுப்பொருள் வேற்றுமை** என்றும் வழங்கப்படும். இரண்டாம் வேற்றுமையின் உருபு **'ஐ**' ஆகும்.

## இரண்டாம் வேற்றுமை உணர்த்தும் பொருள்கள்

இரண்டாம் வேற்றுமை உருபான 'ஐ' என்ற உருபை ஏற்றதும் (எழுவாய்) பெயர்ச்சொல்லானது  கீழ்க்கண்ட பொருள்களை உணர்த்தும்.

# ஆக்கப்படுபொருள் ( ஒன்றை உருவாக்குதல்)
# அழிக்கப்படு பொருள் ( ஒன்றை இல்லாமல் செய்தல்)
# அடையப்படு பொருள் ( ஒன்றை அடைதல்)
# நீக்கப்படு பொருள் (ஒன்றை விட்டு நீங்(க்)குதல்)
# ஒத்தல் பொருள். (ஒன்றை மற்றொன்றுடன் ஒப்புமைப் படுத்தல்)
# உடைமைப் பொருள்.( உடைமை பெற்றிருத்தல்)
ஆகியனவும் பிறவுமாகும்.

**சான்று:**
* குடத்தை வனைந்தான்    - ஆக்கப்படுபொருள்.
* கோட்டையை இடித்தான்  - அழிக்கப்படு பொருள்.
* ஊரை அடைந்தான்       -  அடையப்படு பொருள்
* வீட்டை விட்டான்        - நீக்கப்படு பொருள்
* புலியைப் போன்றான்     - ஒத்தல் பொருள்
* பொன்னை உடையான்    - உடைமைப் பொருள்.
## மேற்கோள்

## வெளிப் பார்வை
* இரண்டாம் வேற்றுமைப் புணர்ச்சியில் விதிவிலக்குகள்

## உசாத்துணை
* நன்னூல் விருத்தியுரை. சிவஞான முனிவர் விளக்கம். கழக வெளியீடு.
* தொல்காப்பியம். சொல்லதிகாரம் - சேனாவரையம்.

பகுப்பு:வேற்றுமைத்தொகை வகைகள்
ஜூ கூன் தொடருந்து நிலையம்

**ஜூ கூன் தொடருந்து நிலையம்** சிங்கப்பூரின் துரிதக் கடவு ரயில் நிலையங்களில் ஒன்றாகும்.	இது நாட்டின்	மேற்குப்	பகுதியில் ஜூ கூன் பகுதியில் அங்குள்ள மக்களுக்கு செவைசெய்கிறது.	கிழக்கு மேற்கு  வழித்தடத்தில் இது	இருபத்தி ஒன்பதாவது	தொடருந்துநிலையமாகும்.

இது வருங்காலத்தில் வரவுள்ள துஆஸ் விரிவாக்கம் வந்தப்பின் இது துஆஸ் தொடருந்து நிலையம்	மற்றும் பயனியர் தொடருந்து நிலையம் ஆகிய இரண்டிற்கும் நடுவில் இருக்கும்.இரண்டு தளமேடைகளை கொண்ட இந்த தொடருந்துநிலையத்தில் ஒன்றில் பாசிர் ரிஸ் தொடருந்து நிலையம் ரயில்கள் பயணிக்கின்றன. 

## மேற்கோள்கள்
*http://app.lta.gov.sg/corp_press_content.asp?start=1138 
*http://www.channelnewsasia.com/stories/singaporelocalnews/view/411890/1/.html 

பகுப்பு: சிங்கப்பூர் ரயில் நிலையங்கள்
ஒல்லையூர்

**ஒல்லையூர் நாடு** என்பது ஒல்லையூரைத் தலைநகராகக் கொண்டது. இக்காலத்தில் திருமெய்யம் வட்டத்தில் உள்ள ஒலியமங்கலம் சங்ககால ஒல்லையூர். இது பாண்டிய நாட்டின் வடவெல்லையான வெள்ளாற்றின் தென்கரையில் இருந்தது.  
இந்த ஒல்லையூரைச் சங்ககாலத்தில் சிலகாலம் ஒல்லையூர் கிழான் மகன் பெருஞ்சாத்தன் ஆண்டு வந்தான். ஒருமுறை சோழ அரசர்களால் கைப்பற்றப்பட்டது. அதன் பிறகு ஒரு பாண்டிய அரசன் இந்நாட்டைக் கைப்பற்றினான்.
;பூதப்பாண்டியன்
இந்நாட்டைப் பூதப்பாண்டியன் என்ற அரசன் வென்றதால் அவன் *ஒல்லையூர் தந்த பூதப்பாண்டியன்* எனப் போற்றப்படுகிறான்.

## மேற்கோள்


பகுப்பு:சங்ககால அகநாடுகள்
பகுப்பு:சங்க கால ஊர்கள்
கிழக்கு மேற்கு வழித்தடம்

**கிழக்கு மேற்கு வழித்தடம்** சிங்கப்பூர் துரிதக் கடவு சேவையின் இரண்டாவது வழித்தடமாகும். தற்பொழுது இத்தடத்தின் நீளம் 49.2 கிலோமீட்டர், மற்றும் இதில் 35 ரயில் நிலையங்கள் உள்ளன. (இன்னும் நான்கு கட்டப்பட்டு வருகின்றன, 2016ல் முடியும்). இதனால் இதுவே சிங்கப்பூரின் மிக நீளமான வழித்தடமாகும். இதன் தொடக்க நிலையத்தில் இருந்து கடைசி நிலையம் செல்ல 63 நிமிடங்கள் ஆகின்றது. இந்த வழித்தடத்தின் நிறம் **<font color="Green">பச்சை</font>** ஆகும். இந்த தடத்தின் சேவையை எஸ் எம் ஆர் டி வழங்குகிறது.

இதன் பெயர் காட்டுவது போல், இந்த வழித்தடம் சிங்கப்பூரின் கிழக்கையும் மேற்கையும் ஒன்றிணைக்கிறது. இடையில் ஜூரோங் கிழக்கு ரயில் நிலையத்தில், வடக்கு தெற்கு வழித்தடம் உடனான சந்திப்பு உள்ளது. இதே வழித்தடத்துடன் நகர மண்டபம் மற்றும் ராஃபிள்ஸ் பிளேஸ் ஆகியவற்றிலும் சந்திப்புகள் உள்ளன.

வட்டப்பாதை வழித்தடத்திற்கு மாற விரும்புவோர், பாய லேபார் மற்றும் புவன விஸ்தா ஆகியவற்றில் உள்ள சந்திப்புகளை பயன்படுத்தலாம். 

## முதல் கட்டம்
*12 டிசம்பர் 1987 - நகர மண்டபம் தொடருந்து நிலையம் முதல் ஊட்ரம் பார்க் தொடருந்து நிலையம் வரை தொடங்கப்பட்டது.
*12 மார்ச் 1988   - ஊட்ரம் பார்க் தொடருந்து நிலையம் முதல் கிளிமெண்டி தொடருந்து நிலையம் வரை விரிவாக்கப்பட்டது.
*5 நவம்பர் 1988  - கிளிமெண்டி தொடருந்து நிலையம் முதல் ஏரிக்கரை தொடருந்து நிலையம் வரை விரிவாக்கப்பட்டது.
*4 டிசம்பர் 1989  - தானா மேரா தொடருந்து நிலையம் முதல் பாசிர் ரிஸ் தொடருந்து நிலையம் வரை விரிவாக்கப்பட்டது.
*10 மார்ச் 1990   - ஜூரோங் கிழக்கு தொடருந்து நிலையம் முதல் சுவா சூ காங் தொடருந்து நிலையம் வரை விரிவாக்கப்பட்டது.
*6 ஜூலை 1990  - ஏரிக்கரை தொடருந்து நிலையம் முதல் பூன் லே தொடருந்து நிலையம் வரை விரிவாக்கப்பட்டது.

## சாங்கி விமானநிலைய விரிவாக்கம்
*10 ஜனவரி 2001	-தானா மேரா தொடருந்து நிலையம் முதல் எக்ஸ்போ தொடருந்து நிலையம்]] வரை விரிவாக்கப்பட்டது.
*18 அக்டோபர் 2001	-டோவெர் தொடருந்து நிலையம் உருவாக்கப்பட்டது
*8 பெப்ரவரி 2002	-எக்ஸ்போ தொடருந்து நிலையம் முதல் சாங்கி விமானநிலையம் தொடருந்து நிலையம் வரை விரிவாக்கப்பட்டது.
*28 பெப்ரவரி 2009	-பூன் லே தொடருந்து நிலையம் முதல் சாங்கி விமானநிலையம் தொடருந்து நிலையம் வரை தொடர் சேவை தொடங்கப்பட்டது.

## மேற்கோள்கள்
*http://www.smrt.com.sg/news/News.asp?N_YYear=2003 
*http://www.smrt.com.sg/trains/documents/SMRT%20LunchXpress%2009%20DL%20FA%20(4).pdf 

## வெளினைப்புகள்
*http://app.lta.gov.sg/corp_press_content.asp?start=1138 
*http://www.urbanrail.net/as/sing/singapore.htm

பகுப்பு:சிங்கப்பூரில் இரும்புவழிப் போக்குவரத்து
வட்டப்பாதை வழித்தடம்

**வட்டப்பாதை வழித்தடம்**, சிங்கப்பூர் துரிதக் கடவு சேவையின் நான்காவது வழித்தடமாகும். தற்பொழுது இத்தடத்தின் நீளம் 35.7 கிலோமீட்டர், மற்றும் இதில் 31 ரயில் நிலையங்கள் உள்ளன. (இன்னும் சில கட்டப்பட்டு வருகின்றன). இவை அனைத்தும் கட்டி முடிக்கப்பட்டவுடன்  இதுவே உலகின் மிக நீளமான தானியங்கி துரிதக் கடவு சேவை வழித்தடமாகும். இந்த வழித்தடத்தின் நிறம் **<span style="color:Orange;">ஆரஞ்சு</span>** ஆகும். இந்த தடத்தின் சேவையை எஸ் எம் ஆர் டி வழங்குகிறது.

இதன் பெயர் காட்டுவதுபோல், இந்த வழித்தடம் வட்டமாக இருப்பதில்லை. இடையில் ஒரு சிறு இடைவெளி இருக்கும். அதாவது துறைமுகம் தொடருந்து நிலையத்திலிருந்து, மரீனா பே தொடருந்து நிலையம் வரை செல்ல விரும்புவோர், வடக்கு கிழக்கு வழித்தடத்தை பயன்படுத்த வேண்டும்.

கிழக்கு மேற்கு வழித்தடத்திர்க்கு மாற விரும்புவோர், பாய லேபார் மற்றும் புவன விஸ்தா ஆகியவற்றில் உள்ள சந்திப்புகளை பயன்படுத்தலாம்.

வடக்கு தெற்கு வழித்தடத்திர்க்கு மாற விரும்புவோர், பீஷான், டோபி காட் மற்றும் மரீனா பே ஆகியவற்றில் உள்ள சந்திப்புகளை பயன்படுத்தலாம்.

தற்பொழுது இந்த பாதையில் ஓடும் ரயில்களில் மூன்று வண்டிகள் மட்டுமே இணைக்கப்பட்டுள்ளது. ஓட்டுனர் இல்லாமல் தானாக இயங்குவது இதன் சிறப்பம்சமாகும்.

## ஆதாரங்கள்
*http://www.railway-technology.com/contractors/suburban/alstom/press5.html 
*http://www.straitstimes.com/Free/Story/STIStory_157967.html

## வெளிஇணைப்புக்கள்
*http://www.lta.gov.sg/projects/proj_rail_ccl.htm
*http://www.lta.gov.sg/circle_line_art/index2.htm

பகுப்பு:சிங்கப்பூரில் இரும்புவழிப் போக்குவரத்து
குடநாடு

**குடநாடு** என்பது சேர நாட்டின் வடபால், தமிழகத்தின் வடமேற்கில் அமைந்திருந்தது..அகம் 91 அது சேர நாட்டின் பேராட்சியில் அடங்கியிருந்தது என கூறுகிறார் மாமூலனார்.அகம் 91 அதே மாமூலனார் சில சமயம் இந்த நாடு எருமை என்னும் குறுநிலத்தானுக்கு கீழிருந்ததாகவும் கூறுகிறார்.அகம் 115 இந்த நாட்டில் அயிரியாறு என்னும் ஆறு ஓடியதாக நக்கீரர் அகப்பாடல் கூறுகிறது.அகம் 253

பகுப்பு:சங்ககால அகநாடுகள்
பகுப்பு:சேரர்
கொங்கணம்

**கொங்கணம்** எனப்படும் கொண்கான நாடு சேரநாட்டின் மேற்கெல்லையில் அமைந்திருந்த நாடாகும். இந்த நாடு பொன் விளையும் தேசமென்றும் நன்னன் என்பவனது ஆட்சியில் இருந்ததாகவும் நற்றிணை பாட்டு கூறுகிறது.நற் - 391 தற்போது இது சத்தசைலம் என்று அழைக்கப்படுகிறது.

## மேற்கோள்

பகுப்பு:சங்ககால அகநாடுகள்
தண்டட்டி

**தண்டட்டி** என்பது பெண்கள் காதில் அணியக்கூடிய காதணி வகைகளுள்‌ ஒன்று. இது தங்கம் அல்லது வெண்கலத்தினால் செய்யப்பட்ட ஒரு கனமான அணிகலனாகும். தென்னிந்தியப் பண்பாட்டில், குறிப்பாகத் தென் தமிழ்நாட்டிலுள்ள பெண்களிடையே இந்தக் காதணி  அணியும் வழக்கம் இருந்தது. தற்போது இந்த அணிகலன்கள் அணியப்படுவதில்லை எனினும் வயதான சிலர் இன்னும் இதை அணிந்து கொண்டிருக்கின்றனர். இதை திருநெல்வேலி, தூத்துக்குடி, கன்னியாகுமரி மாவட்ட மக்கள் **பாப்படம்** அல்லது **பாம்படம்** என்று அழைக்கின்றனர். இந்தக் காதணி அணிவதற்காகவே காது வளர்க்க வேண்டியிருக்கும். இதனைக் காது வடித்தல் என்று கூறுவர். இதற்காக அந்தக் காலப் பெண்கள் காது வளர்த்தனர். இவ்வாறு காது வடிக்கும் பழக்கம் 1980-கள் வரை வழக்கத்தில் இருந்து வந்தது.

## நினைவுச் சின்னம்
திருநெல்வேலி மாநகராட்சி வர்த்தக மையத்தின் முகத்தில் சுமார் 10 அடி உயர பாம்பட சிலை அமைக்கப்பட்டுள்ளது. இதை நுண்கலைஞர் *சந்ரு* உருவாக்கினார்

## மேற்கோள்கள்


பகுப்பு:தமிழர் அணிகலன்கள்
கட்டிய நாடு

**கட்டிய நாடு** என்பது சேரநாட்டின் வடபால் அமைந்திருந்தது. இதைக் கட்டியர் என்னும் குறுநிலத்தவர் ஆண்டு வந்தனர். இந்தக் கட்டிய நாடே தமிழ் மொழி பேசும் நாட்டின் எல்லையாகவும் வடுக நாட்டின் தொடக்கமாகவும் இருந்ததாக மாமூலனார் பாடிய குறுந்தொகைப் பாடல் கூறுகிறது.குறு - 11
இது கட்டு நன்னாடு என்றும் அழைக்கப்பட்டிருக்கிறது.

பகுப்பு:சங்ககால அகநாடுகள்
நான்காம் வேற்றுமை

**நான்காம் வேற்றுமை** என்பது பெயரின் (எழுவாயின்) பொருளை கோடற் பொருளாய் (கொள்ளுதல் பொருளாய்) வேறுபடுத்துவது ஆகும். நான்காம் வேற்றுமை உருபானது 'இதற்கு இது' என வருவதற்குரிய  எப்பொருளையும் "ஏற்றுக்கொள்ளும் பொருளாகத் தன்னை ஏற்ற பெயரின் பொருளை வேற்றுமை செய்யும். நான்காம் வேற்றுமை உருபு "**கு**" ஆகும்.

என்பது இதனைக் குறித்த நூற்பாவாகும்.
## நான்காம் வேற்றுமைக்குரிய பொருள்
*கொடை 
* பகை
* நேர்ச்சி (நட்பு)
* தகவு (தகுதி)
* அதுவாதல்
* பொருட்டு
* முறை (உறவு)

முதலான பொருளில் நான்காம் 
வேற்றுமை வரும்.

## சான்று:

:*கபிலருக்குப் பொன் கொடுத்தான் -- கொடை
:* பிணிக்கு மருந்து -- பகை
:* அருங்கலம் உலகின் மிக்க அரசர்க்கே உரிய -- தகுதி
:* ஆடைக்கு நூல் -- அதுவாதல்
:* கூலிக்கு வேலை -- பொருட்டு
:* தாதிக்கு உரியது -- பொறுமை

:* தந்தைக்கு மகன் -- முறை

## சொல்லுருபுகள்
பொருட்டு, நிமித்தம், ஆக என்பன நான்காம் வேற்றுமைக்குரிய சொல்லுருபுகளாகும்.
சான்று:
* கூலியின் **பொருட்டு** வேலை செய்தான் 
* கூலியின் **நிமித்தம்** வேலை செய்தான்
* கூலிக்**காக** வேலை செய்தான்.
## மேற்கோள்கள்

## உசாத்துணை
*நன்னூல். விருத்தியுரை- கழக வெளியீடு
*தொல்காப்பியம். சொல்லதிகாரம்.- இளம்பூரணம்.

பகுப்பு:வேற்றுமைத்தொகை வகைகள்
பொருட் கூடை மென்பொருள்

**மின் பொருள் கூடை** என்பது இணையத்தில் வலைத்தளம் ஊடாக பொருட்களை விற்பனை செய்யப் பயன்படும் மென்பொருள் ஆகும். இது மின்வணிக மென்பொருட்களில் முக்கியமான ஒரு கூறு ஆகும். 

## கூறுகள்
### முன் தளம்
* பொருட்களைக் ஒழுங்குபடுத்தல், காட்சிப்படுத்தல், தேடுதல்
::* பொருட்கள் பற்றிய விபரங்கள் (பெயர், விபரிப்பு, படம், பரிமானங்கள், விலை, வரி ...)
::* பொருள் வகை
::* பொருட்களின் இயல்புகள் அல்லது கூறுகள்
* விளம்பரம்/கழிவு
* சந்தைப்படுத்தல்
* கூடை 
* பணம் செலுத்தும் முறை
* வரி
* அனுப்புதல்
* பயனர் சேவைகள்
::* பயனர் புதுப்பதிகை
::* பயனர் விபரம்
::* பயனர் கொள்முதல்கள்
* உள்ளடக்க மேலாண்மை (எ.கா பாதகை விளம்பரங்கள்)
* affliate management

### பின்தளம்
* நிர்வாகி இடைமுகம்/சேவைகள்
* ஆணை நிறைவேற்றல் செயலாக்கம் (order processing)
* அனுப்புதல் (shipping)
* அறிவித்தல்கள்
* அறிக்கைகள்
* இருப்பு மேலாண்மை
* கணக்கீடு

பகுப்பு:மின் வணிகம்
பகுப்பு:மென்பொருள்
வடக்கு தெற்கு வழித்தடம்

**வடக்கு தெற்கு வழித்தடம்** சிங்கப்பூர் துரிதக் கடவு சேவையின் முதலாவது வழித்தடமாகும். தற்பொழுது இத்தடத்தின் நீளம் 44 கிலோமீட்டர் மற்றும் இதில் 25 ரயில் நிலையங்கள் உள்ளன. இதனால் இதுவே சிங்கப்பூரின் இரண்டாவது நீளமான வழித்தடமாகும். இதன் தொடக்க நிலையத்தில் இருந்து கடைசி நிலையம் செல்ல ஒரு மணிநேரம்  எடுக்கின்றது. இந்த வழித்தடத்தின் நிறம் **<font color="red">சிவப்பு</font>**  ஆகும். இந்த தடத்தின் சேவையை எஸ் எம் ஆர் டி கூட்டு நிறுவனம் வழங்குகிறது.

இதன் பெயர் காட்டுவது போல், இந்த வழித்தடம் சிங்கபூரின் வடக்கையும் தெற்கையும் ஒன்றிணைக்கிறது. இடையில் ஜூரோங் கிழக்கு ரயில் நிலையத்தில், கிழக்கு மேற்கு வழித்தடம் உடனான சந்திப்பு உள்ளது. 

வட்டப்பாதை வழித்தடத்திற்கு மாற விரும்புவோர், பீஷான் மற்றும் டோபி காட் ஆகியவற்றில் உள்ள சந்திப்புகளை பயன்படுத்தலாம். 

## மேற்கோள்கள்
*http://www.lta.gov.sg/corp_info/doc/250108.pdf 

## வெளினைப்புகள்
*http://app.lta.gov.sg/corp_press_content.asp?start=1138 
*http://www.urbanrail.net/as/sing/singapore.htm

பகுப்பு:சிங்கப்பூரில் இரும்புவழிப் போக்குவரத்து
மூன்றாம் வேற்றுமை

**மூன்றாம் வேற்றுமை**  என்பது பெயர்ச்சொல்லின் பொருளை கருவியாகவும் கருத்தாகவும்(வினை முதல்) உடனிகழ்வாகவும் வேறுபடுத்தும் வேற்றுமை ஆகும் 

## மூன்றாம் வேற்றுமை உருபுகள்
:மூன்றாம் வேற்றுமை உருபுகள்
:::# ஆல்
:::# ஆன்
:::# ஒடு
:::# ஓடு என்பனவாகும்.

**"ஆல்"**,**"ஆன்"** என்ற உருபு கருவிப்பொருளுக்கும் கருத்தாப் பொருளுக்கும்: "ஒடு", "ஓடு" எனும் உருபுகள் உடனிகழ்ச்சி பொருளுக்கும் பெரும்பாலும் உரியனவாய் வரும்.

## கருவிப்பொருள்
**கருவி** என்பது பொருளை செய்வதற்கு துணை செய்யும்.

:சான்று:
::"அரிவா**ளால்** வெட்டினான்."
::"அறத்**தான்** வருவதே இன்பம்."
### கருவி

என இருவகைப் படும்.

#### முதற்கருவி
முதற்கருவியாவது செயலாக மாறி அதனின்று வேறுபடாமல் நிற்கும்.

சான்று:
:: "மண்ணால் குடத்தை வனைந்தான்"

மண் என்பது இங்கு முதற்கருவி.
#### துணைக்கருவி
**துணைக்கருவி**யாவது முதற்கருவி செயல்படும் வரை அதற்குத்துனையாய் நின்று, பின்பு பிரிவது.
சான்று:
::"தண்டச் சக்கரங்களாற் குடத்தை வனைந்தான்."
தண்டச் சக்கரங்கள் என்பது இங்கு துணைக் கருவியாகும்.

## கருத்தாப் பொர

## உடனிகழ்ச்சிப் பொருள்
வினை கொண்டு முடிகிற பொருளை தன்னிடத்தும் உடன் நிகழ்கிறதாக உடையது உடனிகழ்ச்சி ஆகும். 
**சான்று:**
::"தாயொடு சேயும் வந்தாள்"]

இத்தொடரில் **"சேய்"** என்பது வினை கொண்டு முடிகிற பொருள்; **"வருதல்"** என்பது தொழில். அத்தொழிலைத் தன்னிடத்தும் உடன் நிகழ்த்துகிற பொருள் **"தாய்"**; எனவே இது உடனிகழ்ச்சிப் பொருள் எனப்படும்.

## சொல்லுருபுகள்
சொல்லாக நின்று பெயர்ச் சொல்லின் பொருளை வேறுபடுத்துவன **சொல்லுருபு** எனப்படும். மூன்றாம் வேற்றுமைக்குரிய சொல்லுருபுகள்: **கொண்டு**, **உடன்** ஆகியன.
**சான்று:**
:"வாள்**கொண்டு** வெட்டினான்." - கொண்டு என்ற சொல்லுருபு கருவிப்பொருளுக்கு வந்தது.
:"ஆசிரிய**ருடன்** மாணவன் வந்தான்." - உடன் என்ற சொல்லுருபு உடனிகழ்ச்சிப் பொருளில் வந்தது.

## குறிப்புகள்

## உசாத்துணை
* நன்னூல் விருத்தியுரை. சிவஞான முனிவர் விளக்கம். கழக வெளியீடு.
* தொல்காப்பியம். சொல்லதிகாரம் - சேனாவரையம்.

## வெளிப் பார்வை
* மூன்றாம் வேற்றுமைப் புணர்ச்சியில் விதிவிலக்குகள் 

பகுப்பு:வேற்றுமைத்தொகை வகைகள்
அறுமுகத்திண்மம்

வடிவவியலில் ஆறுமுகங்கள் கொண்ட ஒரு பன்முகத்திண்மமானது, **அறுமுகத்திண்மம்** அல்லது **அறுமுகி**(*hexahedron*) என அழைக்கப்படுகிறது.  ஆறுமுகங்களுமே சர்வசம  சதுரங்களாக உள்ள ஓர் ஒழுங்கு அறுமுகத்திண்மம், கனசதுரமாகும்.

## எடுத்துக்காட்டுகள்
அறுமுகத்திண்மங்களில் பல வகைகள் உண்டு. அவற்றில் சில, பரப்புருவில் கனசதுரத்திற்கு ஒத்ததாகவும், மற்றும் சில அவ்வாறு இல்லாமலும் அமைகின்றன. 
கீழுள்ள அட்டவணை, அறுமுகத்திண்மங்களின் சில எடுத்துக்காட்டுகளைத் தருகின்றது.

## பரப்புருவில் மாறுபட்ட அறுமுகத்திண்மங்கள்
பரப்புருவில் மாறுபட்ட குவிவு அறுமுகத்திண்மங்கள் ஏழு உள்ளன.  அவற்றில் ஒன்று, இரண்டு கண்ணாடி பிரதிபிம்பங்களின் வடிவாக அமையும். (பன்முகத்திண்மங்களின் விளிம்புகளின் நீளங்கள், விளிம்புகள் மற்றும் முகங்களுக்கு இடையேயுள்ள கோணங்கள் இவற்றின் அளவை மாற்றுவதால் ஒன்றை மற்றொன்றாக மாற்றமுடியாதபடி, முகங்கள் மற்றும் உச்சிகளின் வித்தியாசமான் வரிசை அமைப்புகளைக் கொண்டிருக்கும் பன்முகத்திண்மங்கள், பரப்புருவில் மாறுப்பட்ட பன்முகத்திண்மங்கள் எனப்படும்.)

ஒவ்வொரு வகையின் எடுத்துக்காட்டுகள், கீழே அவற்றின் முகங்களின் பக்கங்கள், விளிம்புகள் மற்றும் உச்சிகளின் எண்ணிக்கையோடு தரப்பட்டுள்ளன:

மேலும் மூன்று பரப்புருவில் வெவ்வேறான, குழிவு அறுமுகத்திண்மங்கள்:

## மேற்கோள்கள்


## வெளி இணைப்புகள்
*Polyhedra with 4-7 Faces  by Steven Dutch
*CM2 HexaMesh  Hex-dominant Delaunay mesh generator.

பகுப்பு:பன்முகத்திண்மங்கள்
பொன்தீவு

மாத்தறை நகரை அண்மித்து அமைந்துள்ள தீவு பண்டைய புறாத்தீவு என்றழைக்கப்பட்டது. இன்று இத்தீவு பொன்தீவு என்ற பெயர்கொண்டு அழைக்கப்படுகிறது. இது முன்னர் புறாக்களின் வாழ்விடமாக இருந்தது குறிப்பிடத்தக்கது. 

ஆரம்ப காலத்தில் பல்வேறு தேவைகளுக்காகப் பயன்படுத்தப்பட்ட இத்தீவானது, இன்று 'சியம்மகா நிகாய' வின் மதகுருக்களாகச் சேர்த்துக் கொள்ளப்படுவோரினை நெறிப்படுத்தும் கேந்திர நிலையமாகவும், கதிர்காம - விட்டுணு - நாத்த - பத்தினி என்னும் கடவுள்களின் வணக்கத்தலமாகவும் செயற்பட ஆரம்பித்துள்ளது.

பகுப்பு:இலங்கையின் தீவுகள்
நீஸ்

**நீஸ்** (பிரான்சியம்: *Nice*, "நீஸ்", இத்தாலியம்: *Nizza*, "நீஸ")  என்பது பிரான்சின் தென்கிழக்கில் அமைந்துள்ள ஒரு துறைமுக நகரம். இதன் மக்கள்தொகை 348,556 அதாவது பிரான்சிலேயே 5-ஆவது மிகப்பெரிய நகரமாகும்.

## வரலாறு
2000 ஆண்டுகளுக்கு முன் ***Nicaea Oppidum / நி.க.எ.அ ஒப்பிதும்*** என்று இந்நகரம் சரித்திரத்தில் தெரியப்படுகிறது. பண்டைக் கிரேக்கத்தில் *Nicaea* வார்த்தைக்கு *வெற்றி கொடுக்கிறது* என்று அர்த்தம்.

## புவியியல்
நீஸ் இத்தாலியின் எல்லையில் இருந்து சுமார் 30 கி.மீ. மேற்கில் அமைந்துள்ளது. இதன் தென் பகுதியில் மத்தியதரைக் கடலும், வட பகுதியில் ஆல்ப்ஸ் மலையும் உள்ளதால் ஐரோப்பிய சுற்றுலா பயணிகள் இந்நகரத்தை மிகவும் விரும்புவார்கள்.

பகுப்பு:பிரான்சின் நகரங்கள்
பகுப்பு:துறைமுகங்கள்
பகுப்பு:நீஸ்
சாம்பல் நீர்

**சாம்பல் நீர்** என்பது தோய்த்தல், பாத்திரம் கழுவுதல் போன்ற வீட்டுப் பயன்பாடுகளுக்குப் பயன்படுத்தப்படும் நீர் ஆகும். இவற்றை சேமித்து நீர்ப்பாசனம், கழிவறையினை கழுவுதல் போன்ற தேவைகளுக்குப் மீண்டும் பயன்படுத்தலாம். சாம்பல் நீரை மனிதக் கழிவுகள் கொண்ட நீருடன் (கறுப்பு நீர்) வேறுபடுத்துவர்.

## மீள்பயன்பாடு
அண்மைக் காலத்தில் அதிகரித்து வரும் நீர்ச் செலவுகள் காரணமாக இந்த நீரை மீள் பயன்படுத்துவதும் அதிகரித்து வருகிறது.  குறிப்பாக இசுரேலில் இந்த மீள்பயன்பாடு விரிவாக நடைபெறுகிறது.

## இவற்றையும் பார்க்க
* மழைநீர் சேகரிப்பு

பகுப்பு:நீர்
பகுப்பு:பேண்தகுவியல்
பகுப்பு:நீர் மாசுபாடு
மதுரை சுங்குடி சேலை

**மதுரை சுங்குடி சேலைகள்** மதுரையின் பாரம்பரியச் சிறப்பிற்கு ஓர் அடையாளமாக விளங்குபவை ஆகும். **சுங்கு** என்ற  தெலுங்கு  சொல்லுக்குப் "புடவையின் மடிப்பு"  எனப் பொருள்படும். மென்மையான பருத்தியினால் நெய்யப்பட்டு பல வண்ணப் பின் புலங்களில் வெண்மையான புள்ளிகளுடன் காணப்படுவதே  இச்சேலைகளின் சிறப்பம்சமாகும் மதுரை மற்றும் அதன் சுற்று வட்டாரத்தில் தயாரிக்கப்படும் இச்சேலைகள் சிங்கப்பூர், மலேசியா மற்றும் உலகச் சந்தையில் ஒரு தனி இடத்தை பிடித்துள்ளன.
## வரலாறு
செளராட்டிரர்கள் "**[[மஸ்லின் துணி|மஸ்லின்]]**" எனச் சொல்லப்படும் துணிவகைகளை நெய்வதில் கை தேர்ந்தவர்களாய் இருந்தனர். பட்டு மற்றும் ஜரிகை  ஆடைகளில் மிகவும் விருப்பம் கொண்ட திருமலை நாயக்கர் மதுரையை ஆண்ட போது இவ்வகை கலைஞர்களை தமிழ்நாட்டின் மதுரைக்கு அழைத்து இவர்களுக்கு ஆதரவு தந்தார். இவர்கள் தமிழ்நாட்டின் பருத்தி இழைகளுடன் பட்டு ஜரிகை இழைகளையும் சேர்த்து **சுங்குடி** என்ற புதிய துணிவகையை அறிமுகம் செய்தனர்.
பல்வேறு நாட்டுப்புறப் பாடல்களில் இடம் பிடித்த இச் சேலைகள் ராஜஸ்தான் மற்றும் குஜராத் மாநிலங்களின் துணி வகைகளான "பாந்தினி" அல்லது "பந்தேஜி" புடவைகளுடன் ஒத்துள்ளவை.

## தயாரிப்பு முறை
மென்மையான பருத்தியினால் தயாரிக்கப்பட்ட துணிகள் முதலில் நன்றாக சலவை செய்யப்பட்டு வெளுக்கப்படுகின்றன. பின்பு அத்துணிகளில் இயற்கை சாயமேற்று முறையில் கட்டங்கள் வரையப்படுகின்றன. அவைகளில் வேலைப்பாடுகளுக்கேற்ப அங்கொன்றும் இங்கொன்றுமாக கட்டங்களில் முடிச்சுகள் இடப்படுகின்றன. பின்பு அவை சாயமேற்றப்படுகின்றன. சாயமேற்றப்பட்ட சேலைகளில் முடிச்சிடப்பட்ட பகுதிகள் சாயங்களில் நனைவதில்லை. ஆதலால் வட்டமான வெள்ளைப் புள்ளிகளாக அம்முடிச்சுகள் தோற்றம் அளிக்கும். பல்வேறு வண்ணப் பின்புலங்களுடன் உருவான பின்பு முந்தானை மற்றும் அடிப்பகுதிகளுக்கு தனிச் சாயம் ஏற்றப்படுகிறது.

## வளர்ச்சி
தற்காலத்தில் பழமையான கட்டுதல் மற்றும் சாயமேற்று முறைகள் அரிதாகி நவீன முறையில் சாயம் ஏற்றப்பட்ட சேலைகளில் மெழுகு  அச்சுகள் இடப்படுகின்றன. சுங்குடிச்  சேலைகளுக்கு புவிக்குறியீட்டு எண் தரப்பட்டு அவை மதுரையின் பாரம்பரிய சின்னமாக அறிவிக்கப்பட்டுள்ளது.நபார்டு வங்கி இந்த கலைஞர்களுக்கு கடனுதவி மற்றும் சந்தைகளுக்கான உதவிகளை அளித்துவருகிறது.

## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்
## மேற்கோள்


பகுப்பு:புடவைகள்
பகுப்பு:மதுரை மாவட்டம்
பகுப்பு:சௌராட்டிரர்
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பச்சைத் தூய்மிப்பு

**பச்சைத் தூய்மிப்பு** என்பது சூழலுக்கு பாதகம் விழைவிக்காத பொருட்களையும் முறைகளையும் கொண்டு தூய்மை செய்தல் ஆகும்.  எ.கா தேசிக்காய், உப்பு, கரி, வினிகர், அல்ககோல், போக்கிங் சோடா போன்ற இயற்கைப் பொருட்களைக் கொண்டு துப்பரவு செய்தல் பச்சைத் தூய்மிப்பு ஆகும்.

## வெளி இணைப்புகள்
* பச்சைத் தூய்மிப்பு

பகுப்பு:பேண்தகுவியல்
உலக ஊர் கட்டமைப்பு கருவித் தொகுப்பு

**உலக ஊர் கட்டமைப்பு கருவித் தொகுப்பு** (Global Village Construction Set) என்பது கட்டற்ற தொழில்நுட்பங்களைக் கொண்ட தொழிற் கருவிகளை உருவாக்குவதற்கான செயற்றிட்டம் ஆகும்.  இதன் நோக்கம் சிறிய நவீன வசதிகள் கொண்ட ஒரு பேண்தகு, உயர் தொழில்நுட்ப ஊரை உருவாக்குவதற்கு தேவையான அனைத்து கருவிகளையும் திறந்த கட்டற்ற முறையில் ஆக்குவது ஆகும்.  குறிப்பாக ஊரின் வேளாண்மை மற்றும் உற்பத்தித் தேவைகளைக்குத் தேவையான கருவிகளை உருவாக்குதல் ஆகும்.

இந்த செயற்றிட்டம் 2004 ம் ஆண்டு Marcin Jakubowski என்பவரால் தொடங்கப்பட்டது.  இது இவர் தனிநபர்களால் உருவாக்கக் கூடிய 50 இயந்திரங்கள் கொண்ட பட்டியலில் இருந்து விரிவடைந்தது.

## பட்டியல்
* முப்பரிமாண அச்சியந்திரம் - (முப்பரிமாண அச்சாக்கம்)
* முப்பரிமாண வருடி
* 50 கிவோல்ட் காற்றாடி
* aluminum extractor from clay
* பின்புற மண்வாரி - Backhoe
* வெதுப்பி போறனை
* கட்டுபொறி - baler
* Plastics extrusion
* நிலச் சமனி - Bulldozer
* Compressed earth block
* பைஞ்சுதைக் கலப்பி - Concrete mixer
* woodchipper/hammermill
* Printed circuit board milling
* Multimachine
* Oxy-fuel welding and cutting/Router (woodworking)
* Dairy
* மரம் அறுக்கும் ஆலை - Sawmill
* மின்சார இயக்கி/மின்னியற்றி
* gasifier burner
* hay cutter
* Hay rake
* Hydraulic motor
* Induction furnace
* Industrial robot
*ironworker machine
*laser cutter
*linear solar concentrator
*metal rolling machine
*microcombine
*microtractor
*modern steam engine
*nickel-iron battery
*open source automobile
*open source truck
*open source welder
*pelletizer
*plasma cutter
*power cube
*press forge
*rod and wire mill
*rototiller (cultivator) and soil pulverizer
*spader
*steam generator
* உழவு இயந்திரம்
*trencher
*universal power supply (UPS)
*universal rotor
*universal seeder (seed drill)
*well-drilling rig

## இவற்றையும் பார்க்க
* அனைத்துலக கருவிகள் கோப்பு

## வெளி இணைப்புகள்
* opensourceecology.org/wiki

பகுப்பு:பேண்தகுவியல்
பகுப்பு:கருவிகள்
பகுப்பு:திறந்த சூழலியல்
பகுப்பு:கட்டற்ற வன்பொருட்கள்
தானியங்கு கட்டிடம்

**தானியங்கு கட்டிடம்** என்பது உணவு, ஆற்றல், நீர், கழிவகற்றல், தொடர்பாடல் போன்ற வெளியே இருந்து பெறப்படும் சேவைகள், அல்லது பொருட்கள் இல்லாமல் தனியாக இயங்கக் கூடிய ஆற்றலைக் கொண்ட கட்டிடம் ஆகும்.

## ஒருங்கியங்கள்
### உணவு
* தோட்டம்

### ஆற்றல்
* சூரிய மின்கலம்
* காற்றாடி
* புவிவெப்பச் சக்தி

### நீர்
* கிணறு
* மழைநீர் சேகரிப்பு
* சாம்பல் நீர் மீள் பயன்பாடு

### கழிவகற்றல்
* உரமாக்கல்
* Septic tank

### வெப்பமாக்கல்

பகுப்பு:பேண்தகுவியல்
பகுப்பு:மாந்த வாழிடங்கள்
வால்ட் டிஸ்னி பிக்சர்ஸ்

**வால்ட் டிஸ்னி பிக்சர்ஸ்** என்பது வால்ட் டிஸ்னி நிறுவனத்திற்கு சொந்தமான அமெரிக்க நாட்டு திரைப்பட படப்பிடிப்பு வளாகம் மற்றும் த வால்ட் டிஸ்னி ஸ்டுடியோஸ்ஸின் துணை நிறுவனமாகும். இது வால்ட் டிஸ்னி ஸ்டுடியோஸ் நிறுவன பிரிவின் கீழ் நேரடி திரைப்படங்களை தயாரிக்கும் ஒரு முக்கிய நிறுவனம் ஆகும். இது கலிபோர்னியாவின் பர்பாங்கில் உள்ள வால்ட் டிஸ்னி ஸ்டுடியோவில் அமைந்துள்ளது. இது 1983 ஆம் ஆண்டில் அதன் தற்போதைய பெயரைப் பெற்றது. வால்ட் டிஸ்னி அனிமேஷன் ஸ்டுடியோஸ் மற்றும் பிக்ஸர் அனிமேஷன் ஸ்டுடியோஸ் தயாரிக்கும் திரைப்படங்களை இந்த நிறுவனத்தின் கீழ் விநியோகம் செய்கின்றது.

இந்த நிறுவனத்தின் மூலம் 2019 ஆம் ஆண்டு தி லயன் கிங் என்ற திரைப்படத்தை மறு ஆக்கம் செய்து உலகளவில் 6 1.6 பில்லியனுடன் அதிக வசூல் செய்த படமாகும். மற்றும் பைரேட்ஸ் ஆஃப் தி கரீபியன் என்ற திரைப்படம் மிகவும் முக்கிய திரைப்படமாகும். இதன் தொடர்சிகள் 2006 மற்றும் 2011 ஆம் ஆண்டுகளில் வெளியாகி உலகளாவிய பாக்ஸ் ஆபிஸில் 1 பில்லியன் டாலர் சம்பாதித்ததுஉள்ளது என்பது குறிப்பிடத்தக்கது.

## மேற்கோள்கள்

## மூவி

• புரோசன் II

## வெளியிணைப்புகள்
*
*

பகுப்பு:1923 நிறுவனங்கள்

பகுப்பு:டிஸ்னி தயாரிப்பு ஸ்டுடியோக்கள்
பகுப்பு:அமெரிக்கத் திரைப்படத் தயாரிப்பு நிறுவனங்கள்
பகுப்பு:அமெரிக்க பொழுதுபோக்கு நிறுவனங்கள்
பகுப்பு:த வால்ட் டிஸ்னி ஸ்டுடியோஸ்
ஏசர்

**ஏசர் இன்கார்ப்பரேட்டட்** என்பது ஒரு பன்னாட்டு தகவல் தொழில்நுட்ப மற்றும் மின்னணு நிறுவனம் ஆகும். ஏசர் டெஸ்க்டாப் மற்றும் லேப்டாப் கணினிகள், டேப்லெட் கம்ப்யூட்டர்கள், சர்வர்கள், சேமிப்பக சாதனங்கள், ஸ்மார்ட்போன்கள் மற்றும் உபகரணங்கள் போன்றவை இதன் தயாரிப்புகள் ஆகும். இது மேலும் வணிகங்கள், அரசாங்கங்கள் மற்றும் நுகர்வோருக்கு மின் வணிக சேவைகளை வழங்குகிறது.

## மேற்கோள்கள்
 

பகுப்பு:கணினி வன்பொருள் நிறுவனங்கள்
பகுப்பு:1976 நிறுவனங்கள்
ராஸ் தீவு (அந்தமான் தீவுகள்)

**ராஸ் தீவு** (*Ross Island*) (அரசு ஏற்புப் பெற்ற பெயர்: நேதாஜி சுபாஷ் சந்திரபோசு தீவுகள்) அந்தமான் தீவுக் கூட்டதில் உள்ள ஒரு தீவாகும். தற்போது முழுவதுமாக சிதைந்த நிலையிலுள்ள பழைய கட்டடங்களை மட்டுமே கொண்டிருக்கும் இத்தீவு 1941 ஆம் ஆண்டில் ஏற்பட்ட நிலநடுக்கத்திற்கு முன்புவரை அந்தமான் மற்றும் நிக்கோபார் தீவுக் கூட்டத்தின் நிர்வாக தலைமையகமாய் செயல்பட்டு வந்துள்ளது.  இந்த நிலநடுக்கத்திற்குப் பிறகு போர்ட் பிளேருக்குத் தலைமையகம் மாற்றப்பட்டது.  இத்தீவு தற்போது இந்தியக் கடற்படையால் நிர்வகிக்கப்படுகிறது. அந்தமானுக்கு சுற்றுலா வரும் பயணிகள் பலரும் பார்க்கும் மிக முக்கியமான சுற்றுலாத் தலமாக இத்தீவு விளங்குகிறது.

## வரலாறு
இந்தியாவில் ஆங்கிலேய ஆட்சியின் போது 1857-இல் ஏற்பட்ட கலங்களுக்குப் பிறகு ஆங்கில அரசு அந்தமானில் சிறை ஒன்றைக் கட்டி அங்கு போராட்ட வீரர்களை அடைத்தது. அக்கால கட்டத்தில் ஆங்கிலேயர்களின் நிர்வாகத்திற்கும் தங்கியிருப்பதற்கும் இத்தீவு பயன்படுத்தப்பட்டது. இரண்டாம் உலகப்போரின் போது 1942-இல் இருந்து 1945 வரை சப்பானியர் வசம் அந்தமான் தீவு வந்தது. இந்தக் காலகட்டத்தில் நேதாஜி சுபாஷ் சந்திரபோசு இத்தீவில் இந்தியக் கொடியேற்றினார். அதன் நினைவாக 2018-ஆம் ஆண்டு திசம்பர் 30-ஆம் நாள் இதன் பெயர் ராஸ் தீவு என்பதில் இருந்து நேதாஜி சுபாஷ் சந்திரபோசு தீவு என்று மாற்றப்பட்டது.

தற்போது இது இந்தியக் கடற்படையின் கட்டுப்பாட்டில் உள்ளது. இங்கு பொதுமக்கள் குடியேற அனுமதி இல்லை.

## திரைப்படங்களில் ராஸ் தீவு
ராஸ் தீவில் பல திரைப்படங்களுக்கான படப்பிடிப்பு நடந்துள்ளது.  சில திரைப்படங்கள் மற்றம் விவரங்கள்,
* காக்க காக்க திரைப்படத்தில் வரும் உயிரின் உயிரே பாடல் முழுவதும் இந்த தீவில்தான் படமாக்கப்பட்டது.
* கடல் திரைப்படத்தின் சில காட்சிகள் மற்றும் பாடல்கள் படமாக்கப்பட்டுள்ளது.

## போக்குவரத்து
போர்ட் பிளேரிலிருந்து விசைப்படகுகள் இயக்கப்படுகின்றன.

## படங்கள்

File:Andaman ross is.jpg|ராஸ் தீவு
File:Bakery, Ross Island.JPG|ஆங்கிலேயர் காலத்து வெதுப்பகம்
File:Ross Island.jpg|போர்ட் பிளேரின் நீர் விளையாட்டு வளாகத்தில் இருந்து ராஸ் தீவின் தோற்றம்
File:Port Blair 1872 Ross Island Penal HQ.jpg|1872, ராஸ் தீவு சிறைத் தலைமை அலுவலகம்


## உசாத்துணை

## வெளி இணைப்புகள்
*அந்தமான் நிக்கோபார் சுற்றுலா இணையதளம் 

பகுப்பு:அந்தமான் நிக்கோபார் தீவுகளின் தீவுகள்
பகுப்பு:இந்தியத் தீவுகள்
அப்ரோபீடியா

**அப்ரோபீடியா** (*Appropedia*) அல்லது **உகந்த தொழில்நுட்ப கலைக்களஞ்சியம்**  என்பது பேண்தகுவியல், ஏழ்மைக் குறைப்பு, வளர்ச்சியல் போன்றவற்றுக்கு உகந்த தொழில்நுட்ப பயன்பாடு மூலம் கூட்டுத் தீர்வுகளைப் பற்றிய தகவல்களைப் பகிரும் ஒரு வலைத்தளம் ஆகும்.  இது விக்கிப்பீடியா போன்று பயனர்களால் தொகுக்கப்படும் ஒரு விக்கி ஆகும்.

## மேற்கோள்கள்

## வெளி இணைப்புகள்
* அப்ரோபீடியா

பகுப்பு:பேண்தகுவியல் அமைப்புகள்
ஒண் த கொமன்சு

**ஒண் த கொமன்சு** அல்லது **பொதுமங்கள் பற்றி** (On the Commons) என்பது நவீன உலகில் பொதுமங்களின் முக்கியத்தவத்தை உணர்த்துவதற்காக பொது மக்களையும் அமைப்புக்களையும் கொண்ட ஒரு வலைப்பின்னல் ஆகும்.  இந்த அமைப்பு சூழலியல் சிக்கல்கள், சமூகத் தேவைகள், குமுக முன்னெடுப்புகளுக்கு பொதுமங்கள் அடிப்படையிலான தீர்வுகளை முன்வைக்கிறது.  

## வெளி இணைப்புகள்
* OntheCommons.org

பகுப்பு:பொதுமங்கள்
பகுப்பு:பேண்தகுவியல் அமைப்புகள்
வேங்கட நாடு

**வேங்கட நாடு** என்பது தமிழ் நாட்டின் வட எல்லையில் அமைந்திருந்தது. இதை தொண்டையர், கள்வர், கிழான், ஆதனுங்கன் ஆகிய வம்சத்தவர் ஆண்டனர் என்று கரும்பனூர் கிழான் குறிப்பிடுகிறார். இவை தற்போதுள்ள ஆந்திர மாநிலத்தின் சித்தூர், தமிழ்நாட்டின் திருவண்ணாமலை, வேலூர், செங்கல்பட்டு, சென்னை ஆகிய மாவட்டங்களை அடக்கியிருந்தது.
;பார்க்க
:வேங்கடம்

பகுப்பு:சங்ககால அகநாடுகள்
கோனாடு

**கோனாடு** சோழ நாட்டின் தெற்கெல்லையாகிய வெள்ளாற்றின் வடகரையில் அமைந்திருந்தது. இது இன்றைய புதுக்கோட்டை மாவட்டத்திலுள்ள ஆலங்குடி, குளத்தூர் ஆகிய வட்டங்களின் இணைந்த நிலப்பரப்பாக இருந்தது. இதற்கடுத்து பாண்டிய நாட்டின் உள்நாடான கானாடு  அமைந்திருந்தது.

பகுப்பு:சங்ககால அகநாடுகள்
ஒவ்வாமையூக்கி

**ஒவ்வாவையூக்கி** (Allergen) என்பது ஒவ்வாமையைத் தூண்டும் காரணிகளாகும். இவை உடலுக்குள் செல்வதால் அவை உடலுக்கு ஒவ்வாமையை ஏற்படுத்துகின்றன. இவை உயிருள்ள நுண்ணுயிர்ப் போன்றப் பொருளாகத் தான் இருக்க வேண்டும் என்பது தேவையில்லை. உடலின் எதிர்ப்பாற்றலைத் தூண்டும் எந்தவித வெளிப்பொருட்கள் (antigen) உட்சென்றாலும் அது தடுப்பாற்றலைத் தூண்டி உடலுக்கு எந்த பாதிப்பும் ஏற்படாமல் ஆவனம் செய்யும். அவ்வாறு தூண்டும் பொருட்களானது நோயெதிர்ப்புப் பொருட்களை மிதமிஞ்சி யுற்பத்திச் செய்யும் நிகழ்வை நாம் மிகையுணர்வூக்கம் என விளிக்கிறோம். இவ்வாறு ஒவ்வாமையைத் தூண்டும் பொருட்களானது முதல் வகை மிகையுணர்வூக்கத்தை தோற்றுவிக்கின்றன .
.

பொதுவாக மானுடரிடத்தில் ஒவ்வாமையின் போது IgE என்னும் பிறப்பொருளெதிரி உடலில் அதிகமாக உற்பத்தியாகிறது. அது பெரும்பாலும் ஒட்டுண்ணிகளால் ஏற்படும் நோய்தொற்றலின் போது உடலில் மிகுந்துக் காணப்படும். ஆனால், ஒவ்வாமையூக்கி என்பது இவ் IgE என்னும் காரணியை ஒட்டுண்ணி அல்லாச்சூழ்நிலையில் உற்பத்திச் செய்து முதல் வகை மிகையுணர்வூக்கத்தை, குறிப்பாக ஒவ்வாமையுள்ள ஒருவரித்தில் கூடுதலாக உண்டாக்குகின்றன.

**பொதுவாகக் முதல்வகை மிகையுணர்வூக்கத்தை தோற்றுவிக்கும் ஒவ்வாமையூக்கிகள் சில**:

## மேற்கோள்கள்

பகுப்பு:உயிரியல்
பகுப்பு:நோய் எதிர்ப்பு முறைமைகள்
நோக்கியா 6300

**நோக்கியா 6300** என்பது நோக்கியா நிறுவன கைபேசி வகைகளுள் ஒன்று ஆகும். இந்த ரக தொலைபேசியானது 2007 ஆம் ஆண்டு முதல் நோக்கியா நிறுவனத்தால் தயாரிக்கப்பட்டு வருகிறது.

## வரன்முறை குறிப்பு

## வெளி இணைப்புகள்

* Nokia 6300 Product page 

## மேற்கோள்கள்

பகுப்பு:நகர்பேசிகள்
பி2பி அறக்கட்டளை

**பி2பி அறக்கட்டளை** என்பது சமூகத்தில் சகா சகா தொழிநுட்பங்களின் தாக்கத்தை ஆயும் அமைப்பு ஆகும்.  இந்த அமைப்பு சகா-சகா மற்றும் இணைந்த பிற தொழில்நுட்பங்களால் முன்வைக்கப்படும் மாற்று முறைமைகளைப் பற்றிய தகவல்களைத் தொகுத்து, ஆராந்து முன்வைக்கிறது.  இந்த அமைப்பு Michel Bauwens அவர்களால் நிறுவப்பட்டது.  

## வெளி இனைப்புகள்
*Homepage
*Ning Homepage

பகுப்பு:பேண்தகுவியல் அமைப்புகள்
பகுப்பு:சகா-சகா
வளி ஒவ்வாமை ஊக்கி

வளிவொவ்வாமையூக்கிகள் என்பது காற்றின் வாயிலாக ஒவ்வாமையை உண்டுச்செய்யும் காரணிகளைப் பற்றியதாகும். வளிவொவ்வாமையூக்கிகளில் குறிப்பாகப் பூக்களின் மகரந்தம் மற்றும் பூஞ்சைகளின் வித்து மற்றும் நுண்ணுயிர், தாவரம் மற்றும் பூச்சிகளில் இருந்து வெளிப்படும் நொதிகள் ஒவ்வாமையை உண்டாக்குவணவாக உள .

இவ்வளி ஒவ்வாமைகளால் மூக்கழற்சி/நாசியழற்சி (ரைனடிசு/ஃஏ ஃபீவர்) மற்றும் ஈழைநோய் (ஆசுதுமா) என பரவலாக அறியப்படும் நோய்கள் மனிதரிடத்தில் வருகின்றன. இவைகளை பெரிதும் உண்டாக்குபவை தாவர மகரந்தமும் பூஞ்சை வித்துக்களேயாகும். இந்நோய்கள் புறத்தில் உலாவுவதால் மட்டுமல்லாமல் மாசடைந்த வீட்டின் அகச்சூழ்நிலையும் காரணமாக அமைகின்றன . இது மட்டுமல்லாமல் இயற்கையில் மனிதனின் ஊடுருவலால் ஏற்படும் சூழ்நிலை மற்றும் பருவ மாற்றங்களும் இவ்வொவாமையூகிகளின் பரவலுக்குக் காரணமாகின்றன.

## வரலாறு
சான் போச்டாக் என்னும் அறிஞர் 1819 முதன் முதலில் நாசியழற்சி நோயையை விவரித்திருக்கிறார், ஆனால் 1873ல் சார்லசு ப்ளாக்லி தான் முதலில் இந்நோய் மகரந்தத்தால் வருகிறது என்று கூறினார். 1921 ல் கெர்ன் என்னும் மருத்துவர் ஈழைநோயுற்றவரிடம் செய்தச் சோதனையில் சுத்தமில்லா படுக்கையைப் பயன்படுத்துவதாலையே வந்துள்ளது என்று அறிந்துள்ளார் . இதன் காரணமாக சுத்தம் செய்துப் பயன்படுத்தியதில் நோயின் தாக்கம் குறைந்தது உறுதியானது. 1925 ல் ச்டாம் வான் லியூவன் என்னும் மருத்துவர் ஈழை நோயாளியை உயர்ந்தப் பகுதகளுக்கும் மற்றும் ஒவ்வாமையூக்கி தடை அறையின் உதவிக்கொண்டும் சிகிச்சை அளித்துள்ளார் .

## வகைகள்
இது இரு வகையாக அது தொற்றும் சூழ்நிலையை வைத்து பிரிக்கின்றனர். அவை அகம் மற்றும் புறச்சூழல் ஒவ்வாமையூக்கிகளாகும்.

### அகச்சூழல்
இதன் தாக்கம் சரியாக விவரிக்கப்பட்டுச் சிகிச்சை அளிக்கப்பட்டாலும் நோயாளியின் முயற்சியின்றி இதைக் கட்டுப்படுத்துவதுச் சிரமமாகவேக் காணப்படுகிறது. இதில் குறிப்பிடத்தக்கனவாக தூசுப்புரத ஒவ்வாமை (Atopic disease) என விளிக்கப்படும் நோய் சில நாடுகளில் 80% மேற்பட்ட மக்களிடம் பெரிதும் காணப்படுகிறது. அதிலும் குறிப்பாக வளர்ந்து வரும் நாடுகளில் இவைப் பெரும் பிரச்சனையாகவே உருவெடுத்துள்ளது.

ஆசுதுமா எனப் பரவலாக அறியப்படும் ஈழைநோய் வயந்துவந்தவர்களில் பாதிக்கும் மேற்பட்டும் குழந்தைகளிம் 80% மேற்பட்டுக் காணப்படுகிறது. இவை மற்றும் சில ஒவ்வாமையூக்கிகளால் கொடுரமான நோய்த்தாக்கும் சில சமையங்களில் உயிரிழப்பும் ஏற்படுகிறது. ஆண்டுக்கு 2,50,000 மேற்பட்ட மக்கள் உலகில் இறப்பதற்கு ஈழைநோய் காரணமாகிறது 

இதற்கு பெரிதும் காரணமாக அமைவதுச் சுத்தமற்ற அகச்சூழ்நிலையும், மாசும் தூசும், நோய்க்காரணிகளும் சூழலில் மிகுந்து உலாவுவதலாலும் 90% மேலுள்ள மக்கள் அகச்சூழ்நிலையில் வாழ்வைக் கழிப்பதுமே முதன்மையாகும். பொதுவான அகச்சூழல் ஒவ்வாமையூக்கிகள் கீழேயுள்ளச் சட்டகத்தில் கொடுக்கப்பட்டுள்ளன.

### புறச்சூழல்
அக மற்றும் புறச்சூழல் இரண்டும் உணர்ச்சியையும் ஒவ்வாமை நோய்களையும் தோற்றுவிக்கின்றன. குறிப்பாக இருச் சூழலும் ஈழை மற்றும் நாசியழற்சியை உண்டாக்குகின்றன. அவை உண்டாக்கும் புறக்காரணிகள் சில: மரம், செடி, களை மற்றும் புற்களின் மகரந்தமே பெரிதும் காரணமாகின்றன. இதைத் தவிர்த்து மாசடைந்தச் சூழல் மற்றும் பூஞ்சான வித்துக்கள் காரணமாகின்றன.

## மருத்துவம்
நோய் தொற்றுதலுக்கு முன்பே ஆரோக்கியமானச் சூழலி உலாவுதல் அது குறித்த அறிவே நோயின் தாக்கத்தை பாதியாகக் குறைக்கும். சுத்தமானச் சூழல் மற்றும் அதைப் பரமாரித்தலே இதனால் ஏற்படும் மருத்துவச் செலவை பாதியாகக் குறைக்க வல்லது .

## மேற்கோள்கள்

பகுப்பு:உயிரியல் துறைச்சொற்கள்
எம். ஏ. எம். ராமசாமி

**எம். ஏ. எம். ராமசாமி** (*M. A. M. Ramaswamy*), (செப்டம்பர் 30, 1931 &ndash; டிசம்பர் 2, 2015), செட்டிநாடு குழும நிறுவனங்களின் கூட்டுத்தாபகரும், தலைவரும் ஆவார். கர்நாடக மாநிலத்தின் மாநிலங்களவை உறுப்பினராக ஜனதா தளம் (எஸ்)  கட்சி சார்பாக தேர்ந்தெடுக்கப்பட்ட அரசியல்வாதியுமாவார். புகழ்பெற்ற அண்ணாமலைப் பல்கலைகழகத்தின் இணைவேந்தராகவும் பணியாற்றினார். சிறந்த தொழிலதிபராகவும் 500 குதிரை பந்தயங்களை வென்றவராகவும் விளங்கியவர்.

## வாழ்க்கையும்,கல்வியும்
இவர் பிறந்தது சென்னையில் (செட்டிநாடு இல்லம்). தந்தை எம். ஏ. முத்தையா

செட்டியார். தாயார் ராணி லேடி மெய்யம்மை ஆச்சி. படிப்பு சர்ச் பார்க் ஆங்கிலப்பள்ளி, சாந்தோம் உயர் நிலைப்பள்ளி, பி.எஸ். உயர்நிலைப் பள்ளி, சென்னை விவேகானந்தா கல்லூரியில் பி.ஏ. பட்டம்.

## பணிகள்
விளையாட்டுத் துறையில் ஈடுபாடு கொண்ட ராமசாமி தனது பெரும்பகுதி நேரத்தை குதிரைப் பந்தயங்களில் செலவிடுகிறார். இவர் இந்திய வளைத்தடி கூட்டமைப்பின் தலைவராக இருந்தபோதே இந்திய அணி தனது ஒரே உலகக்கோப்பை வாகையர் பட்டத்தை வென்றது.

## அறக்கட்டளை
எம்.ஏ.எம்.ராம சாமி செட்டியார்  தனது 1000 கோடி ரூபாய் மதிப்புள்ள சொத்துக்களை,  **எம்.ஏ.எம்.ராமசாமி செட்டியார் செட்டிநாடு அறக்கட்டளை**யை நிறுவியதுடன், அதன் தலைவராக *ஸ்பிக் சேர்மன்*  ஏ. சி. முத்தையா செட்டியாரையும் நியமித்துள்ளார்.

## மறைவு
2 திசம்பர் 2015 அன்று உடல்நலக் குறைவினால் மருத்துவமனையில் தனது 84வது அகவையில் காலமானார்.

## மேற்கோள்கள்

## வெளியிணைப்புகள்
* தொழிலதிபர் எம்.ஏ.எம். ராமசாமி கைது: சி.பி.ஐ நடவடிக்கை
* Profile on Rajya Sabha website

பகுப்பு:இந்திய அரசியல்வாதிகள்
பகுப்பு:இந்தியத் தொழிலதிபர்கள்
பகுப்பு:மாநிலங்களவை உறுப்பினர்கள்
பகுப்பு:சென்னை மக்கள்
பகுப்பு:1931 பிறப்புகள்
பகுப்பு:2015 இறப்புகள்
பொருநன்

**பொருநன்** என்பவன் பாண்டியனை எதிர்த்த எழுவர்களில் ஒருவன். இவன் *இயல்தேர்ப் பொருநன்* எனவும் அகநானூற்று பாடலால் கூறப்படுகிறான்.அகம் 36 இவனை பற்றி வேறு வரலாறும், இவன் ஆண்ட நாட்டையும் பற்றி சங்க இலக்கியங்கள் கிடைக்கவில்லை.

பகுப்பு:சங்ககால வேளிர் அரசர்கள்
தேசிய இடைக்காலப் பேரவை

**லிபியாவின் தேசிய இடைக்காலப் பேரவை ** (National Transitional Council of Libya, அரபி: المجلس الوطني الإنتقالي, *al-[[majlis]] al-waṭanī al-'intiqālī*), சில நேரங்களில்  **இடைக்காலத் தேசியப் பேரவை **(Transitional National Council),(Interim National Council), அல்லது **லிபிய தேசியப் பேரவை ** (Libyan National Council), 2011 லிபிய எழுச்சியைத் தொடர்ந்து கதாஃபிக்கு எதிரான இயக்கத்தினர் அமைத்த அரசு அமைப்பு ஆகும். இதன் உருவாக்கம் 27 பெப்ரவரி 2011 அன்று பெங்காசியில் அறிவிக்கப்பட்டது.  அப்போது இதன் நோக்கமாக " புரட்சியாளர்களின் அரசியல் இடைமுகமாக" அறிவிக்கப்பட்டது.  மார்ச்சு 5, 2011 அன்று "தான் மட்டுமே லிபியா மற்றும் லிபிய மக்களை பிரதிநிதிப்படுத்தும் சட்டபூர்வ அமைப்பாக" அறிவித்தது.

மார்ச்சு 23,2011 அன்று இப்பேரவை மகமூது ஜிப்ரில் தலைமையில்  ஓர் செயற்குழுவை அமைத்தது. லிபியாவில் ஓர் முறையான அரசமைபு ஏற்படும்வரை இப்பேரவையே சட்டபூர்வ அரசமைப்பாக பன்னாட்டு அங்கீகாரம் பெற்றுள்ளது. ஐக்கிய நாடுகள் அவையிலும் லிபியாவின் இடத்தை பெற்றுள்ளது. மேலும் பல நாடுகள் அலுவல்முறையல்லாத தொடர்புகளை தேசிய இடைக்காலப் பேரவையுடன் ஏற்படுத்திக்கொண்டுள்ளன; அவற்றில் சில  பேரவை அதிகாரிகளுடன் தொடர்பு கொள்ள நிரந்த தூதரகங்களை  பெங்காசியில் ஏற்படுத்தி உள்ளன.

## பன்னாட்டு உறவு

சூலை 2011இல் பன்னாட்டு உறுப்பினர்கள் அடங்கிய லிபியா தொடர்புக் குழுவினர்  "லிபியாவின் சட்டபூர்வ அரசமைப்பாக" தேசிய இடைக்காலப் பேரவையை அறிவித்தது. அரபு நாடுகள் கூட்டமைப்பு  மற்றும் ஐரோப்பிய ஒன்றியத்தின். அங்கீகாரத்தையும் பெற்றுள்ளது. செப்டம்பர் 16,  2011 அன்று  ஐக்கிய நாடுகள் பொதுச்சபை லிபியாவின் ஐக்கிய நாடுகள் இடத்தை தேசிய இடைக்காலப் பேரவைக்கு வழங்க வாக்களித்தது.

லிபியாவின் அரசராக கருதப்படும் முகமது எல் செனுசி இப்பேரவைக்கு ஆதரவு தெரிவித்துள்ளார்.
## மேற்கோள்கள்

## வெளியிணைப்புகள்

*ntclibya.com, council's official website (in Arabic)
*English-language version of ntclibya.com
*libyamission-un.org, official website of the council's Libyan mission to the United Nations
*ntclibyaus.org , official website of council's representative office in the United States
*tfmlibya.org/english, official website of the council's Temporary Financing Mechanism

;ஊடகங்கள்
*Future for Libya
*The battle for Libya - Radio France Internationale dossier
* Political and International Affairs Committee, The Interim National Council, "A Vision of a Democratic Libya," March 29, 2011 (pdf document)

;பிற குழுக்கள்
* The Democratic Party of Libya 
* National Conference for the Libyan Opposition
* National Front for the Salvation of Libya
* Libya Watanona 
* Libyan Youth Movement

பகுப்பு:லிபியா
பகுப்பு:ஆபிரிக்காவின் முன்னாள் நாடுகள்
வின்சன்ட் மகளிர் உயர்தரப் பாடசாலை

**வின்சன்ட் மகளிர் உயர்தரப் பாடசாலை** (*Vincent Girls High School*) கிழக்கிலங்கையில் மட்டக்களப்பு நகரின் மத்தியில் அமைந்துள்ள ஒரு பெண்கள் பாடசாலை ஆகும். இது 1820 ம் ஆண்டில் கிறித்தவ மதப்பரப்புனர்களால் ஆரம்பிக்கப்பட்டது.

## மேற்கோள்கள்

## வெளி இணைப்புகள்
*மட்/ வின்சன்ட் மகளிர் பாடசாலை – 200 ஆண்டுகள், பேராசிரியர் சி. மௌனகுரு, செப்டம்பர் 28, 2020
*மட்டக்களப்பு வின்சன்ட் மகளிர் கல்லூரியில் பேழை சஞ்சிகை வெளியீட்டு விழா
*மட்டக்களப்பு மாவட்டத்தில்அதிசிறப்பு சித்திபெற்ற மாணவி
*மட்டக்களப்பு வின்சன்ட் மகளிர் உயர்தரப் பாடசாலை ஆசிரியர் தின புகைப்படங்கள்

பகுப்பு:மட்டக்களப்பு மாவட்டத் தமிழ்ப் பாடசாலைகள்
பகுப்பு:மட்டக்களப்பு மாவட்டப் பாடசாலைகள்
ஏழெயில் கதவம்

**ஏழெயில் கதவம்** என்பது பாண்டிய நாட்டில் இருந்ததோர் கோட்டை. 

சோழன் நலங்கிள்ளியைப் பாராட்டும் சங்ககாலப் புலவர் கோவூர் கிழார் நலங்கிள்ளி ஏழெயில் கதவத்தில் புலிக்கொடி பொறித்த செய்தி ஒன்றைக் குறிப்பிடுகிறார். 

ஏழெயிலில் வாழ்ந்த மக்களில் காடுவாழ் வேட்டுவர் மான்கறி கொண்டுவந்த வட்டி நிறையும்படியும், ஆய்ச்சியர் தயிர் கொண்டுவந்த தசும்பு நிறையும்படியும், அவ்வூரில் வாழ்ந்த உழத்தியர் அவ்வூர்க் குளத்துநீரில் விளைந்த வெண்ணெல்லை விலையாகத் தருவார்களாம்.  இப்பாடலில் **குளம்** என்று குறிப்பிடப்படும் ஊர் பெருங்குளம் என்னும் ஊர் எனத் தெரியவருகிறது. 

இதில் ஒன்றனுக்குள் ஒன்றாக அடுத்தடுத்து ஏழு பாதுகாப்புக் கோட்டைகளும் அவற்றிற்கான ஏழு வாயில்களும் இருந்தன. 
*எயில் = மதில்
*கதவம் = கதவு 
## அடிக்குறிப்பு

பகுப்பு:சங்க கால ஊர்கள்
மகளிர் சிந்தனை (சிற்றிதழ்)

தமிழகத்திலிருந்து வெளிவரும் பல சிற்றிதழ்களில் **மகளிர் சிந்தனை ** மாத இதழும் ஒன்று. சென்னை, இந்திய ஜனநாயக மாதர் சங்கத்திலிருந்து வெளியாகும் இந்த இதழின் ஆசிரியராக “உ. வாசுகி” என்பவரும், ஆசிரியர் குழுவில் பாப்பா உமாநாத், மைதிலி சிவராமன், பாலபாரதி, ஆர். சந்திரா, ஆர். பிருந்தா மற்றும் எஸ்.ஹேமா ஆகியோரும் உள்ளனர். இந்த இதழில் இந்திய ஜனநாயக மாதர் சங்கத்தின் செய்திகளும், மகளிர் முன்னேற்றம் குறித்த படைப்புகளும் இடம் பெற்று வருகின்றன.

பகுப்பு:தமிழ்நாட்டுச் சிற்றிதழ்கள்
ஐயூர்

**ஐயூர்** என்பது சங்ககாலத்தில் சிறப்புடன் விளங்கிய ஊர்களில் ஒன்று ஆகும். இவ்வூரில் வாழ்ந்த புலவர் ஐயூர் முடவனார். ஐவர்மலை என இக்காலத்தில் மருவி வழங்கப்படும் ஊரே இந்த ஐயூர் எனக் கொள்ளவது பொருத்தமாக அமைகிறது. ஐயூரில் வாழ்ந்த புலவர் ஐயூர் முடவனார் கால் முடம் பெற்றிருந்த புலவர். இவர் உறையூர் வேந்தன் [கிள்ளிவளவனைக் காணச் சென்றார். செல்லும் வழியில் [தாமான் தோன்றிக்கோன்|தாமான் தோன்றிக்கோனை அவனது தான்தோன்றி மலையில் கண்டு தன் வண்டியை இழுத்துச் செல்ல காளைமாடு ஒன்று வேண்டும் என்று கேட்டார், அவன் மாட்டுடன் தேர்வண்டி ஒன்றை வழங்கியதோடு பெரிய ஆனிரைக் கூட்டத்தையே வழங்கினான்.  ஐயூர் புலவர் தான்தோன்றி மலை வழியாக உறையூர் செல்லும் வழியை எண்ணும்மோது ஐயூர் என்பது இக்கால ஐயர் மலை எனல் வரலாற்றுக் கோணத்தில் சரியாக இருக்கும். 
## அடிக்குறிப்பு

பகுப்பு:சங்க கால ஊர்கள்
ஒகந்தூர்

**ஒகந்தூர்** என்னும் ஊர் சங்ககாலத்தில் செல்வக்கடுங்கோ வாழியாதன் என்னும் சேர வேந்தனின் ஆட்சிக்கு உட்பட்டிருந்தது. 

ஆற்றுநீர் பாய வெட்டப்பட்ட வாய்க்காலின் மடைவாயிலில் நீரைத் தடுக்க உதவும் பலகை ‘ஓ’ எனப்படும். ஓ திறந்து நீர் பாய்ந்து விளைந்த நெல் ஓத்திர நெல். இந்த ஒகந்தூரில் இப்படி நெல் விளைந்தது. 

மாயவண்ணன் என்பவன் திருமால். திருமாலை மனத்தில் போற்றி வாழ்ந்த ஒரு பெருமகனைச் செல்வக்கடுங்கோ வாழியாதன் அமைச்சனாக வைத்துக்கொண்டிருந்தான்.  அவனுக்கு இந்த ஒகந்தூரை இறையிலியாக வழங்கிச் சேரன் பேணிவந்தான். 
## அடிக்குறிப்பு

பகுப்பு:சங்க கால ஊர்கள்
தனித்தமிழ் கணிதம்

பிறமொழி சொற்களின் கலப்படமின்றி மரபுசார் இலக்கண நெறிகளுக்கு இறுக்கமாக ஒழுங்கி எழுதப்படும் பேசப்படும் தமிழ் மொழியை தனித்தமிழ் என்பர். இதன் நெறியிலேயே மேலை நாடுகளின் கணித அறிவியலை தனித்தமிழ் எழுத்துக்களாலும், எண்களாலும் விளக்கப்படும் கணிதம் **தனித்தமிழ் கணிதம்** ஆகும். தற்போதைய தமிழ் வழிக் கல்வியில் இவ்வாறான கணித பயிற்சி முறைகள் இல்லை. ஆயினும் சில நூல்களிலும், சில இணைய தளங்களிலும் இது பற்றி காணமுடிகிறது. சில இணையப் பக்கங்களில் சிலப் பகுதிகள் தமிழாகவும், சிலப் பகுதிகள் பிற மொழி கலந்தும் கணிதங்கள் காணப்படுகின்றன. இக்கட்டுரையை தனித்தமிழ் கணித முறைக்காண அணுகுமுறையாகவும் கருதலாம்.

தனித்தமிழ் கணிதமுறை பிற மொழி ஆதிக்கத்தில் இருந்து விடுபடுவதையே நோக்கமாக கொண்டது.

## தனித்தமிழ் எண்கள்

பண்டைக் கால தமிழரின் கணிதம் பற்றிய தகவல்கள் பெரும்பாலும் தெரியாமலே அழிந்துவிட்டது. சில எழுத்தாளர் பண்டைக் கால தமிழரின் கணித முறைகளைப் பற்றி ஆராய்ந்து பல நூல்கள் எழுதியுள்ளனர். பண்டைக் கால தமிழ் எண்களில் சுழியம் இல்லை. ஏனென்றால் அக்கால கணித வளர்ச்சியில் எதிரெண்கள் கிடையாது. ஆனால் இக்கால நவீன கணிதங்களுக்கு எதிரெண்கள் தேவை. ஆகையால், சுழியம் இடப்படுகிறது.

தற்கால தனித்தமிழ் தமிழ் எண்கள் பின்வருமாறு: 

* ௧ = 1
* ௨ = 2
* ௩ = 3
* ௪ = 4
* ௫ = 5
* ௬ = 6
* ௭ = 7
* ௮ = 8
* ௯ = 9
* ௦ = 0

## தனித்தமிழ் மாறிகளும், மாறிலிகளும்

தனித்தமிழ் மாறிகள்(variables) மெய்யெழுத்துக்களால் எழுதப்படும். உதாரணமாக,

**a + b = 5** என்ற சமன்பாட்டை பின்வருமாறு எழுதுவது தனித்தமிழ் கணித சமன்பாடாகும்.

**க் + ங் = ௫.**

இதில்,
க் -  'a' போன்ற ஒரு மாறி. 
ங் - 'b' போன்ற ஒரு மாறி. 
௫ - ஐந்தின் மதிப்பு (5).

தனித்தமிழ் கணிதமுறையில் காணப்படும் அனைத்து மெய்யெழுத்துகளும் மாறிகளாகும்.

### பை

ஆங்கிலக் கணக்கு முறையில் வட்டக் கணக்கிற்கு பெரும்பாலும் உறுதுணையாக உள்ளது *பை (pi)* ஆகும். இதனை குறிப்பதற்கு தனித்தமிழில் 'ஃ' என்ற ஆய்தயெழுத்தைப் பயன்படுத்தலாம். ஆகையால்,

**ஃ = ௨௨/௭**  (pi =22/7).

## இலக்கம்
இலக்கம் என்பது ஒன்றுக்கு மெற்பட்ட அல்லது கீழ்பட்ட எண்களை பத்தடுக்கு காரணிகளாய் பிரிப்பதாகும். ஒன்றுக்கும் மேற்பட்ட இலக்கம் மேல்வாய் இலக்கம்; ஒன்றுக்கும் கீழ்பட்ட இலக்கம் கீழ்வாய் இலக்கம். 

**குறிப்பு:** பழந்தமிழ் கணிதத்தில் உள்ள இலக்கமும், இந்த இலக்கங்களும் அடிப்படையில் வேறுபாடு கொண்டன. பழந்தமிழ் கணிதத்தில் உள்ள கீழ்வாய் சிற்றிலக்கம் இங்கு இல்லை.

இலக்கங்களும், இலக்கங்களின் எண்மதிப்பும், தமிழ்ப்பெயர், முன்னொட்டு ஆகியவை பின்வருமாறு:

பகுப்பு:தனித்தமிழ் இயக்கம்
பகுப்பு:தமிழ் கணிதம்
நாம் (சிற்றிதழ்)

தமிழகத்திலிருந்து வெளிவரும் பல சிற்றிதழ்களில் **நாம் ** காலாண்டு இதழும் ஒன்று. சிங்கப்பூரிலிருக்கும் சில தமிழ் எழுத்தாளர்கள் ஒன்றாக இணைந்து, தமிழ்நாட்டிலிருக்கும் சிலர் உதவியுடன் இந்த இதழை அச்சிட்டு வெளியிட்டு வருகின்றனர். இந்த இதழின் தொகுப்பு ஆசிரியராக “செந்தில்குமார்” என்பவரும், வெளியீட்டாளராக “இரா. நீதிப்பாண்டி” என்பவரும் இருந்து வருகின்றனர். ஆசிரியர் குழுவில் சிங்கப்பூரிலிருக்கும் அய்யப்ப மாதவன், சின்னபாரதி ஆகியோர் இடம் பெற்றுள்ளனர். இந்த இதழில் அதிக அளவாக சிங்கப்பூரிலிருக்கும் தமிழ்ப் படைப்பாளர்களின் படைப்புகள் இடம் பெற்று வருகின்றன.

பகுப்பு:தமிழ்நாட்டுச் சிற்றிதழ்கள்